Előterjesztés

Tárgy: Tájékoztató Tengelic Község Önkormányzata 2018. évi I. félévi gazdálkodásáról

Tisztelt Képviselő-testület!

Az államháztartásról szóló 2011. évi CXCV. törvény 87. § változott az előző évekhez képest és csak éves beszámoló készítési feladatot ró az önkormányzatokra.A szabály változásának ellenére tájékoztatjuk a képviselő-testületet az önkormányzat gazdálkodásának első félévi helyzetéről.

|  |
| --- |
| A tájékoztató tartalmazza a helyi önkormányzat |
|    | - költségvetési előirányzatainak időarányos alakulását,- a tartalék felhasználást,- helyi önkormányzat költségvetése teljesülésének alakulását. |

 A féléves költségvetési tájékoztató tartalmazza az eredeti, illetve a módosított költségvetési előirányzatokat is és a költségvetési rendeletben meghatározott címrend szerint került összeállításra.

Értelemszerűen a teljesítés alakulása a módosított előirányzatokhoz képest került meghatározásra.

A beszámolóban elkülönítetten szerepelnek azok a táblázatok és kimutatások, amelyek az önkormányzathoz tartozó intézmények gazdálkodását külön-külön mutatják be. Ezáltal az intézmények gazdálkodása értékelhető, annak érdekében, hogy iránymutatást lehessen adni az év hátralévő időszakában folytatandó gazdálkodási tevékenységhez.

 A féléves beszámoló készítésénél, külön szerepeltetjük a finanszírozási műveletek (hitelfelvétel, hiteltörlesztés, intézmények finanszírozása) kiadásait és bevételeit, annak érdekében, hogy ne torzítsa az előirányzatok teljesítési mutatóit.

Az Államháztartási törvény alapelvei:

pénzügyi egyensúly elősegítésének, a közpénzekkel való hatékony és ellenőrizhető gazdálkodás garanciáinak megteremtése, a teljesség, a részletesség, a valódiság, az egységesség, az áttekinthetőség és a nyilvánosság. Ezek az alapelvek az államháztartás egészére, így a helyi önkormányzatokra is vonatkoznak.

A helyi önkormányzat gazdálkodása akkor kiegyensúlyozott, ha hosszabb időszak alatt is összhang van a bevételei és kiadásai között.

A kiegyensúlyozott gazdálkodás feltételeinek kialakításában és megtartásában elsődleges felelőssége van a képviselő-testületnek.

***1. A 2018. I. féléves gazdálkodás értékelése, információk, tájékoztatás a mellékletekben közölt adatokhoz***

|  |
| --- |
| Az önkormányzat 2018. I. félévben a finanszírozási műveletek nélkül |
| 215 377 442172 180 582 |  Ft kiadást és Ft bevételt teljesített. |

A finanszírozási műveletek az előző évi maradvány igénybevételét, felhasználását és a központi irányítószervi támogatást (intézményfinanszírozás) jelentik.

***2. Tájékoztató a bevételek alakulásáról, a bevételek értékelése***

**1. A bevételek alakulása bevételi jogcímek szerint**

1.1. A bevételek bevételi jogcímek szerint a következők szerint alakultak:

|  |  |  |  |  |
| --- | --- | --- | --- | --- |
| **Bevételek jogcím szerint** | **Eredeti előirányzat** | **Módosított előirányzat** | **2018. féléves teljesítés** | **Teljesítés %-a** |
| B1. Működési célú támogatások államháztartáson belülről | 155 943 818 | 157 215 535 | 93 674 488  | 60 |
| B2. Felhalmozási célú támogatások államháztartáson belülről | 22 412 619 | 22 412 619 | 22 412 619 | 100 |
| B3. Közhatalmi bevétel | 60 200 000 | 60 200 000 | 40 369 455 | 67 |
| B4. Működési bevételek | 32 992 166 | 32 992 166 | 15 192 020 | 46 |
| B5. Felhalmozási bevételek | 0 | 0 | 452 000 | 0 |
| B6. Működési célú átvett pénzeszközök | 0 | 0 | 0 | 0 |
| B7. Felhalmozási célú átvett pénzeszközök | 0 | 80 000 | 80 000 | 100 |
| ***Összesen:*** | ***271 548 603*** | ***272 980 320*** | ***172 180 582*** | ***63*** |
| ***B8. Finanszírozási műveletek*** | ***138 794 856*** | ***137 983 276*** | ***137 983 276*** | ***100*** |
| B813. Maradvány igénybevétele | 138 794 856 | 137 983 276 | 137 983 276 | 100 |
| B814. Államháztartáson belüli megelőlegezések | 0 | 0 | 0 | 0 |
| **Összesen:** | **410 343 459** | **410 963 596** | **310 163 858** | **75** |

1.2. A teljesített bevételek nagyságrendje

 1.2.1. A teljesített bevételek között a legnagyobb arányt a B1. Működési célú támogatások államháztartáson belülről jogcím képviseli.

A bevételek alakulását tartalmazó 1. sz. melléklet tanulmányozása után megállapítható, hogy az önkormányzat és költségvetési szervei bevételeinek teljesítése 2018. I. félévében az időarányos szintnek megfelelő teljesülést mutatnak, illetőleg egyes bevételi jogcímek tekintetében az időarányos teljesítést meg is haladják. Azonban a bevételek egészét tekintve a teljesítés 63 %.

Ennek okai: A 2018. évi költségvetési rendelet készítésekor rendelkezésre álló információk alapján a bevételi jogcímek között tervezésre került bevételek teljesülése megfelel az időarányosnak. Ezek azok a bevételek, melyek egyenletesen folynak be, pl térítési díjak, közhatalmi bevételek. Vannak, amelyek tervezésre kerültek a költségvetésben és egy összegben teljesültek az I. félévben, itt a teljesülés 100%.

***3. Tájékoztató a kiadások alakulásáról, a kiadások értékelése***

**1. Működési kiadások**

1.1. A kiemelt működési kiadások alakulása kiadási jogcímek szerint

|  |  |  |  |  |
| --- | --- | --- | --- | --- |
| **Kiadási jogcím szerint** | **Eredeti előirányzat** | **Módosított előirányzat** | **2018. féléves teljesítés** | **Teljesítés %-a** |
| K1. Személyi juttatások | 114 587 158 | 116 017 158 | 57 005 978 | 49 |
| K2. Munkaadókat terhelő járulékok és szociális hozzájárulási adók | 24 972 316 | 25 143 316 | 12 450 643 | 50 |
| K3. Dologi kiadások | 132 012 910 | 131 528 534 | 46 740 990 | 36 |
| K4. Ellátottak pénzbeli juttatásai | 7 060 000 | 7 060 000 | 2 035 581 | 29 |
| K5. Egyéb működési célú kiadások (Tartalékok nélkül) | 4 250 000 | 5 251 109 | 4 275 634 | 81 |
| K513. Tartalékok | 66 063 463 | 62 205 867 |  |  |
| K9. Finanszírozási kiadások | 126 479 976 | 126 479 976 | 60 706 733 | 48 |
| **Összesen:** | **475 425 823** | **473 685 960** | **183 215 559** | **39** |

A működési kiadások között jelentős arányt a személyi juttatások jelentik másik jelentős arányt a dologi kiadások.

A 2. sz. melléklet áttanulmányozása során megállapítható:

* A személyi juttatások és a munkaadókat terhelő járulékok és szociális hozzájárulási adó jogcímek teljesítése az időarányos szintnek megfelelő.
* A dologi kiadások jogcím esetében teljesítés százaléka az időarányos szintnél alacsonyabban teljesült. A jelentősebb karbantartások a nyári időszakban jelennek meg, melyek teljesülése az év következő időszakát érinti.
	+ - * Az ellátottak pénzbeli juttatása jogcím esetében a teljesülés az időarányos szinttől alacsonyabb, melynek oka, hogy az önkormányzat által nyújtott a támogatások egy része pénzügyi teljesülése az I. félévben nem realizálódott.
			* Az egyéb működési célú kiadások teljesülése az időarányos szintnél magasabb, melynek oka, hogy a 2018. évi költségvetésben tervezett támogatások kiutalása nagyobb részt az I. félévben megtörtént.
			* A finanszírozási kiadások teljesülése az időarányos szintnek megfelelő.

**A felújítási és felhalmozási kiadások alakulása:**

|  |  |  |  |  |
| --- | --- | --- | --- | --- |
| **Kiadási jogcím szerint** | **Eredeti előirányzat** | **Módosított előirányzat** | **2018. féléves teljesítés** | **Teljesítés %-a** |
| K6. Beruházás | 16 344 700 | 20 049 700 | 10 534 136 | 53 |
| K7. Felújítások | 37 033 900 | 35 608 900 | 21 627 747 | 61 |
| K8. Egyéb felhalmozási célú kiadások | 2 900 000 | 2 900 000 | 0 | 0 |
| K9. Finanszírozási kiadások |  |  |  |  |
| **Összesen:** | **56 278 600** | **58 558 600** | **32 161 883** | **55** |

Az önkormányzat felhalmozási kiadásait tartalmazó kimutatást tekintve megállapítható, hogy a felhalmozási kiadások teljesítése 55 %-os, amely az időarányos teljesítési szintnek megfelelő. Amennyiben a kiadási jogcímeket egyenként vizsgáljuk, úgy látható, hogy a K8. Egyéb felhalmozási kiadások, amelyek az első lakáshoz jutók támogatását és a védett ingatlanok felújítására szánt támogatást tartalmazza az I. félévben még nem került kifizetésre.

A K 6. Beruházások kiadásai 2018. I. félévében :

Az önkormányzati beruházások teljesítése 53 %. Ennek oka, hogy a beruházások között tervezet felhalmozási kiadások egy része 2018. év I. félévében teljesült pénzügyileg. Illetőleg egyes kiadások majd csak a II. félévben fognak realizálódni, amelyek pályázat keretén belül valósulnak meg. A megvalósult beruházásokat a 3. számú melléklet tartalmazza.

K7. Felújítási kiadások 2018. I. félévében a következők szerint teljesültek: Teljesülés 61 %:

Ezen jogcím tartalmazza a felújítási kiadások előirányzatát a 3. sz. mellékletnek megfelelően. A mellékletből megállapítható, hogy a felújítási célok folyamatosan valósultak meg.

A tájékoztató 4. számú melléklete tartalmazza az Önkormányzat pénzügyi mérlegét. A mellékletből látható, hogy a 2018. év I. félévében a kiadások és a bevételek között eltérés mutatkozik a bevételek javára. Az eltérés 150 374 137. Ez az összeg az Önkormányzat és intézményei elkülönített számláin, pénztáraiban található, a sajátos elszámolások (adott előlegek, idegen pénzeszközök, kapott előlegek) főkönyvi számlák állományi egyenlege.

|  |
| --- |
| ***4. A "Polgármesteri Hivatal" költségvetési szerv 2018. I. féléves gazdálkodása*** |
|  |  |

A szerv költségvetési gazdálkodása az alábbiakban csak tisztán a saját költségvetése vonatkozásában kerül értékelésre:

|  |
| --- |
|  |
|  | - a bevételeit 45 %-ra,- a kiadásait 44 %-ra teljesítette.A bevételek és a kiadások teljesítése elmarad az időarányos szinttől. Az eltérések magyarázata: Bevételek esetében az intézményi finanszírozás miatt nem realizálódik az időarányos teljesülés, melynek magyarázata, hogy a felmerült kiadások nem indokolják az önkormányzat részéről a tervezett intézményi finanszírozás időarányos átutalását. A kiadások tekintetében az időarányos szinttől történő teljesítés elmaradásának oka, hogy a dologi kiadások nem realizálódtak alacsonyabb értékben az év első felében. |

***5. A Mézeskalács Óvoda költségvetési szerv 2018. I. féléves gazdálkodása***

|  |
| --- |
| A költségvetési szerv |
|  | - a bevételeit: 50 %-ra,- a kiadásait: 46 %-ra teljesítette. |
|  |

***6. A tartalék***

**1. A tartalék alakulása:**

A működési tartalék összegéből 1 657 596 forint kerül felhasználásra az alábbiak szerint:

* a 2016. évi támogatás ellenőrzése utáni visszafizetés 810 514 Ft

a 2017. évi beszámoló elfogadása utáni visszafizetés: 847 082 Ft

A felhalmozási tartalék előirányzatából 2 200 000 forint került felhasználásra:

Az eszköz vásárlásainkhoz biztosítottunk előirányzatot.

**7. Javaslatok a 2018. I. féléves költségvetési beszámoló tapasztalatai alapján**

A beszámoló tapasztalatai alapján az alábbi javaslatokat kívánom megtenni:

* Azoknál a bevételeknél, ahol az időarányos szinthez képest alacsonyabb a teljesítés, gondoskodni kell a nem megfelelő teljesítés okainak megkereséséről, az önkormányzatot jogosan megillető, de a még nem fizetett bevételek beszedéséről, annak érdekében, hogy minden bevétel, amely a 2018. évi költségvetésben bevételként megtervezésre került, ha lehetséges realizálásra is kerüljön.
* Az adóbevételek területén továbbra is folytatni kell a következetes behajtási munkát, csökkentve ezáltal a kintlévőségeket.
* A kiadások realizálásánál ügyelni kell az előirányzat-felhasználási ütemterv szerinti, illetve annál kedvezőbb teljesítésre, a szükséges előirányzat átcsoportosításokra.
* A már eddig elnyert pályázatok mellett keresni kell a további – kedvező támogatási intenzitású és a jövőben jövedelemtermelő és önfenntartó - pályázatokhoz való kapcsolódás lehetőségét.

**Tisztelt Képviselő-testület!**

Kérem a Tisztelt Képviselő-testületet az előterjesztés megvitatására és elfogadására!

Tengelic, 2018. október 19.

|  |  |
| --- | --- |
|    | Gáncs IstvánPolgármester |

Határozati javaslat

Tengelic Község Önkormányzata Képviselő-testülete az Önkormányzat 2018. évi gazdálkodásának I. félévi helyzetéről szóló tájékoztatót elfogadja.